Esperantista Dokumentaro

En la serio „Esperantista Dokumentaro pri la Oficialaj, Historiaj, Bibliografiaj kaj Statistikaj Aferoj“ (ED), eldonita de la Esperantista Centra Oficejo (ECO) en Parizo de 1906 ĝis 1923, estis publikigitaj precipe tekstoj de la tiamaj "oficialaj instancoj" de la Esperanto-Movado, nome la Konstanta Kongresa Komitato (KKK) kaj la Lingva Komitato (LK) kaj (de 1908) ties "Supera Komisiono", nomita "Esperantista Akademio" (AdE). Krome troveblas ankaŭ verkoj de privatuloj. 

Ĉiu kajero de ED havas du numerojn, kurantan laŭ la tuta serio kaj sekcian laŭ la koncerna temo. 

 Sekcio A. Kongresoj i.a. enhavas la protokolojn de la kongresaj kunsidoj. La kajeroj kutime aperis iom antaŭ la sekva UK, ekz. la raportaro pri la 9-a UK (Berno 1913) en majo 1914, do ĝustatempe antaŭ la planita 10-a UK en Parizo en aŭg. 1914. 
 Sekcio B. Lingva Komitato enhavas precipe tekstojn, kiuj koncernas lingvajn temojn aŭ aspektojn de la interna organizo de LK aŭ AdE. En tiu sekcio ankaŭ aperis ekz. konkordancoj de verkoj de Zamenhof. La paĝonumerado estas (parte) daŭrigita trans la limo de unuopa kajero. 

Multaj dokumentoj en ambaŭ sekcioj de ED estas broŝurformaj represoj de tekstoj antaŭe jam aperintaj en la Oficiala Gazeto Esperantista (OGE), same eldonita de ECO. Kelkaj, precipe pli longaj, tekstoj aperis nur en ED. 

Sekcio A. Kongresoj

 ED-N-ro  N-ro A (UK)  Jaro-Mon.  Titolo / Temo 4  4  1907-03  UK 2, Ĝenevo 1906 21  ?  ?  UK 8, Krakovo 1912 26  10  1914-05  UK 9, Berno 1913 28  ?  ?  UK 10, Parizo 1914

 Sekcio B. Lingva Komitato

 ED-N-ro  N-ro B (LK)  Jaro  Titolo / Temo  Rimarkoj 1  1  1906  Vortoj ĉerpitaj el „Hamleto“  p. 1-4 2  2  1907  Pri la preparo de plenigita eldono de l’ universala vortaro  p. 5-8 3  3  1907  Pri la participa sufikso antaŭ verba finiĝo  p. 9-28 8  4  1808  Zamenhofaj vortoj: netroveblaj en la „Universala vortaro“, tiritaj el „Ekzercaro“, „Hamleto“, „Fundamenta Krestomatio“, „La revizoro“ kaj la „Rabistoj“, kun citaĵoj  51 p. - raportinto: Alfred-E. Wackrill 9  5  1909  Fundamentaj dokumentoj pri la Esperantista Lingva Komitato  14 p.  13  6  1909  Unua Oficiala Aldono al „Universala vortaro“  31 p. - direktoro kaj raportinto: Théophile Cart 15  7  1910  Pri la transskribo de la propraj nomoj  91 p. - raportinto: Gaston Moch 20  8  1913  Zamenhof, L.L. Lingvaj respondoj (nova serio)  36, 4 p.  30  9  1919  Dua Oficiala Aldono al la Universala Vortaro  p. 3-12 34  10  1923  Jarlibro de la Lingva Komitato kaj de ĝia Akademio  16 p. - kompil. de Théophile Cart

 Bibliografio 
 2015: Berlina Komentario pri la Fundamento de Esperanto (BK).

 Eksteraj ligiloj 
Multaj ED estas skanitaj kaj diversloke rete konsulteblaj, i.a.

 ED 1906-1920 ĉe Hathitrust (plenan tekston eblas legi nur de usona komputilo). 
 Berlina Komentario pri la Fundamento de Esperanto .


Kategorio: Historio de Esperanto
Kategorio: Akademio de Esperanto